1. Pambuka utawi Purwaka Saderengipun pagelaran ringgit purwa Gagrag Banyumas kawiwitan, langkung rumiyin dipun aturaken pasugatan gendhing-gendhing pahargyan dhumateng para miyarsa saha para pamiyarsa. Dene gendhinggendhing ingkang dados pathokan inggih punika: Gangsaran – Liwung – Manyar Sewu – ingkang sedaya awujud Lancaran. Dene lampahipun utawi garapanipun makaten: Gangsaran katampen Liwung, wangsul Gangsaran, kalajengaken Manyar sewu, wangsul Gangsaran, lajeng kasuwuk. Manawi pinuju ngayahi pagelaran ing salah satunggaling panggenan ingkang kedah dipun ungelaken gendhing-gendhing sesaji, (saged dipun selingaken gendhing sesaji ingkang dipun kersakaken minangka babaring manut panggenan satunggal lan satunggalipun.